****

**สำนักงานสาธารณสุขจังหวัดหนองคาย**

**รางวัลคุณภาพการบริหารจัดการภาครัฐ**

**หมวด 2 ด้านการวางแผนเชิงยุทธศาสตร์**

สำนักงานสาธารณสุขจังหวัดหนองคาย มีการกำหนดยุทธศาสตร์ โดยการนำข้อมูล ความต้องการด้านนโยบาย (Policy Need) ความต้องการด้านผู้มีส่วนได้ส่วนเสีย (Stakeholder Need) และความต้องการด้านพันธกิจ (Business Need) และนำข้อมูลสภาพปัญหาของพื้นที่ (Area Based) สภาพแวดล้อมภายนอก ภายในองค์กรมาวิเคราะห์เพื่อกำหนดยุทธศาสตร์และกลยุทธ์อย่างเป็นระบบ กำหนดเป้าหมายระยะสั้น ระยะยาวที่ชัดเจน และถ่ายทอดแผนไปสู่การปฏิบัติอย่างครอบคลุม เป็นแผนปฏิบัติการระดับจังหวัด อำเภอ ตำบล และจัดทำแผนพัฒนาระบบริการสุขภาพ (Service Plan) ตามกรอบ 6 Building Block ซึ่งเป็นการบริหารจัดการทรัพยากรด้านสุขภาพ พัฒนาศักยภาพบริการของเครือข่ายในรูปแบบโซน เป็น 3 โซน สามารถแก้ไขปัญหาและตอบสนองความต้องการของประชาชน การเปลี่ยนแปลงบริบทของสังคมทั้งในปัจจุบันและอนาคต เช่น การเตรียมการรองรับสังคมผู้สูงอายุ การดูแลผู้สูงอายุระยะยาว (Long Term Care) โดยองค์กรปกครองส่วนท้องถิ่น ภาคเอกชนภาคประชาชน เข้ามามีส่วนร่วมดุแลคนในชุมชนได้ (Community Care) และการจัดการโรคไม่ติดต่อเรื้อรัง โรคมะเร็งตับ มะเร็งท่อน้ำดี และอุบัติเหตุทางถนนที่เป็นปัญหาสำคัญของจังหวัด

สำนักงานสาธารณสุขจังหวัดหนองคาย เป็นหน่วยงานในสังกัดสำนักงานปลัดกระทรวง กระทรวงสาธารณสุขตามกฎกระทรวงสาธารณสุข แบ่งส่วนราชการสำนักงานปลัดกระทรวงกระทรวงสาธารณสุข พ.ศ. 2560 ลงวันที่ 8 มิถุนายน พ.ศ. 2560 โดยมีอำนาจหน้าที่*ตาม*กฎกระทรวง มีภารกิจเกี่ยวกับจัดทำแผนยุทธศาสตร์ด้านสุขภาพในเขตพื้นที่จังหวัด ดำเนินการให้บริการด้านการแพทย์และสาธารณสุขในเขตพื้นที่จังหวัด กำกับ ดูแล ประเมินผล และสนับสนุนการปฏิบัติงานของหน่วยงานสาธารณสุขในเขตพื้นที่จังหวัด เพื่อให้การปฏิบัติงานเป็นไปตามกฎหมาย มีการบริการสุขภาพที่มีคุณภาพและมีการคุ้มครองผู้บริโภคด้านสุขภาพ ส่งเสริม สนับสนุน และประสานงานเกี่ยวกับงานสาธารณสุขในเขตพื้นที่จังหวัดให้เป็นไปตามนโยบายของกระทรวง พัฒนาระบบสารสนเทศ งานสุขศึกษา และการสื่อสารสาธารณะด้านสุขภาพในเขตพื้นที่จังหวัด ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย ภายใต้พันธกิจหน้าที่ตามกฎหมายอย่างมีประสิทธิภาพและประสิทธิผลส่งผลต่อความสําเร็จในการบรรลุตามเป้าหมายที่กำหนดและบังเกิด ผลลัพธ์ที่ดีต่อองค์การ ประชาชนได้รับการดูแลสุขภาพตลอดช่วงชีวิต มีสุขภาพ แข็งแรงขึ้น เพิ่มคนสุขภาพดี ลดป่วย ลดตาย ลดระยะเวลารอคอย ลดค่าใช้จ่าย บริการที่ได้มาตรฐานการเข้าถึงบริการที่สะดวก รวดเร็วอย่างทั่วถึงเป็นธรรม

สสจ.หนองคาย ขับเคลื่อนองค์การภายใต้วิสัยทัศน์ องค์การที่มีระบบบริหารจัดการที่มีคุณภาพ" สุขภาพ คุ้มบริการบบระครองผู้บริโภคที่มีคุณภาพได้มาตรฐานโดยการมีส่วนร่วมของทุกภาคส่วน เพื่อคนหนองคายสุขภาพดี” ด้วยบุคลากรจำนวนทั้งสิ้น 2,928 คน จําแนกได้ 5 กลุ่ม คือ ข้าราชการ ลูกจ้างประจํา พนักงานราชการ พนักงาน กระทรวงสาธารณสุข และลูกจ้างชั่วคราว มีหน่วยงานและบุคลากรในสังกัด รวมทั้งเครือข่าย อสม. องค์กรปกครองส่วนท้องถิ่น มูลนิธิ ภาคประชาชนที่มีความพร้อมในการปฏิบัติงานกระจายอยู่ทั่วทั้งจังหวัด ครอบคลุมทุกหมู่บ้าน ตำบล อำเภอ *สถานบริการสาธารณสุขแบ่งออกเป็น* 3 *ระดับ คือ* 1*) ระดับปฐมภูมิ* *(*Primary Care*)* 2*) ระดับทุติยภูมิ (*Secondary Care*)* 3*) ระดับตติยภูมิ (*Tertiary Care*) เปิดให้บริการตลอด* 24 *ชั่วโมง มีกฎหมายรองรับครบถ้วนทุกภารกิจสำคัญ และกำหนด*แนวทางการให้บริการสุขภาพด้วนระบบมาตรฐาน HA/JCI/DHS/รพ.สต. 5 ดาว ที่มีประสิทธิภาพและความสมดุลให้กับผู้รับบริการและผู้มีส่วนได้ส่วนเสียทุกกลุ่ม *และมีความท้าทายที่สำคัญในการบรรลุเป้าหมายขององค์การ ได้แก่ ด้านพันธกิจ* 1) การสร้างความเป็นเลิศด้านคุณภาพการให้บริการของสถานบริการ 2) ลดอัตราการป่วยด้วยโรคที่เป็นปัญหาสำคัญของจังหวัด ด้านการปฏิบัติการ 1) สร้างความพึงพอใจ และรักษาระยะเวลา มาตรฐานกระบวนงานบริการให้มีมาตรฐานที่เป็นเลิศ 2) นำระบบเทคโนโลยีและสารสนเทศมาใช้พัฒนาระบบการทำงานต่างๆให้มีประสิทธิภาพ 3) พัฒนา ปรับปรุงกระบวนการทำงานให้มีประสิทธิภาพ มีคุณภาพ และก้าวทันต่อการเปลี่ยนแปลงอยู่เสมอ

**ด้านความรับผิดชอบต่อสังคม** การส่งเสริมให้คนหนองคายมีสุขภาพดีขึ้นและอายุคาดเฉลี่ยเมื่อแรกเกิดสูงขึ้น

**ด้านทรัพยากรบุคคล** 1) การยกระดับศักยภาพ ประสิทธิภาพของ บุคลากรทั้งในด้านการปฏิบัติงานและการเรียนรู้ภายใต้บุคลากรที่มีอยู่อย่างจำกัด 2) การพัฒนาคุณภาพชีวิต ปรับปรุงสภาพแวดล้อมการทำงาน ให้บุคลากรมีแรงจูงใจที่ดี และทุ่มเทในการทำงาน 3) การพัฒนาและปรับปรุงระบบบริหารทรัพยากรบุคคล ให้มีความยุติธรรมและเป็นธรรมอยู่บนพื้นฐานของหลักความรู้ความสามารถและผลงาน

**กระบวนการจัดทำแผนยุทธศาสตร์และถ่ายทอดแผนสู่การปฏิบัติได้อย่างครอบคลุม**

สสจ.หนองคาย จัดทำแผนยุทธศาสตร์และแผนปฏิบัติการอย่างมีประสิทธิภาพ และถ่ายทอดสู่การปฏิบัติได้อย่างมีความเชื่อมโยงกับการกำหนดและสื่อสาร ทิศทางของผู้บริหารหน่วยงานและความท้าทายที่สำคัญขององค์การ โดยมีการ รวบรวมข้อมูลและสารสนเทศเกี่ยวกับผู้รับบริการและผู้มีส่วนได้ส่วนเสีย ตลอดจน การถ่ายทอดแผนไปสู่การปฏิบัติ มีกระบวนการจัดทำยุทธศาสตร์ที่เป็นระบบ มีแผนระยะสั้นและระยะยาว ที่มีเป้าหมายชัดเจน สามารถบูรณาการแผนทั้งใน ระดับจังหวัด อำเภอ และตำบล ได้อย่างเป็นรูปธรรม มีระบบการ กำหนดตัวชี้วัดและวิเคราะห์ข้อมูลอย่างมีประสิทธิผลด้วยกลไกการจัดการความรู้ ควบคู่กับการพัฒนาด้านขีดความสามารถและการวางแผนอัตรากำลังบุคลากร รวมทั้งสามารถตอบสนองต่อการเปลี่ยนแปลงกระบวนการทำงานได้เป็นอย่างดี ด้านการกำหนดจุดยืนทางยุทธศาสตร์ (Strategy Positioning)

ผู้บริหาร สสจ.หนองคาย ได้กำหนดทิศทางของส่วนราชการ เพื่อเป็นธงนำในการพัฒนาระบบสุขภาพจังหวัดหนองคาย ดำเนินการทบทวนวิสัยทัศน์ (Vision) และพันธกิจ (Mission) กำหนดประเด็นยุทธศาสตร์ที่เป็นประเด็นหลักของการพัฒนา โดยใช้ข้อมูลความท้าทายและความได้เปรียบเชิงยุทธศาสตร์และความสามารถพิเศษ (Core competency) นำมากำหนดวัตถุประสงค์เชิงยุทธศาสตร์ ซึ่งได้แสดงความสัมพันธ์ของวัตถุประสงค์เชิงยุทธศาสตร์ ทั้งผลสัมฤทธิ์ระยะยาวที่เป็นผลลัพธ์ (Outcome) และผลสัมฤทธิ์ระยะสั้น กล่าวคือ มีการกำหนดกลยุทธ์และวาง กรอบเวลาของแผนในระยะยาว (แผน 4 ปี) เพื่อเป็น กรอบทิศทางและเป้าหมายที่ ต้องไปให้ถึงในช่วง 4 ปี และการถอดเป้าหมายออกมาเป็นแผนระยะสั้น (1 ปี) เมื่อ การดำเนินงานผ่านไประยะหนึ่ง หรือกรณีที่มีสถานการณ์ที่ไม่ปกติ เช่น สถานการณ์การเมือง การเกิดโรคระบาด โรคอุบัติใหม่ อุบัติซ้ำ อุทกภัย ภัยธรรมชาติทำให้ไม่สามารถดำเนินงานตามแผนต่อไปได้ จะมีกระบวนการปรับแผน (Rolling Plan) เพื่อตอบสนองต่อการเปลี่ยนแปลงรองรับสถานการณ์นั้นๆ ให้เกิดความต่อเนื่องของการดำเนินงาน

กระบวนการวางแผนเชิงยุทธศาสตร์ การทำแผนปฏิบัติการและเพื่อขับเคลื่อนองค์การของ สสจ.หนองคาย มีกระบวนการ 4 ขั้นตอน ดังภาพที่ 1



ขั้นตอนที่ 1 การวิเคราะห์สภาพแวดล้อมและปัจจัยที่มีผลต่อการพัฒนาสุขภาพ ความโดนเด่นประการหนึ่งในการวางแผนยุทธศาสตร์ของ สสจ.หนองคาย คือ การรับฟังความคิดเห็นของผู้รับบริการและผู้มีส่วนได้ส่วนเสียครอบคลุมทุกอำเภอ รวมถึงมีการคืนข้อมูลด้านสุขภาพให้กับประชาชนในพื้นที่ได้รับรู้ข้อมูลด้านสุขภาพของประชาชนในพื้นที่ และการมีส่วนร่วมของภาคส่วนต่าง ๆ ซึ่งได้มีการวิเคราะห์สภาพแวดล้อมและปัจจัย ที่มีผลต่อการพัฒนาสุขภาพ (Situation Analysis) ประกอบด้วยนโยบายรัฐบาล สังคมเศรษฐกิจการเมือง สถานการณ์ของโลกปัจจุบันและอนาคตที่มีการเปลี่ยนแปลงอย่างรวดเร็ว เทคโนโลยีสารสนเทศ ความคาดหวังของผู้รับบริการ ผู้มีส่วนได้ส่วนเสีย ผู้ส่งมอบ คู่ค้า คู่ความร่วมมือ สถานะสุขภาพของคนหนองคายสถานการณ์ด้านสังคมที่ส่งผลกระทบต่อสุขภาพ ข้อมูลสถานการณ์ของระบบบริการสุขภาพ สถานการณ์การเงินการคลังด้านสุขภาพ

ในการวิเคราะห์เพื่อกำหนดยุทธศาสตร์ สสจ.หนองคาย เน้นการมีส่วนร่วมของภาคส่วนต่างๆ เข้ามาร่วมแสดงความคิดเห็นโดยใช้รูปแบบการเปิดเวทีแสดงความคิดเห็น การระดมสมอง สรุปประเด็นข้อเสนอแนะเพื่อการพัฒนาระบบสุขภาพจังหวัดหนองคาย และมีการวิเคราะห์ข้อมูลความต้องการด้านนโยบาย (Policy Need) ความต้องการด้านผู้มีส่วนได้ส่วนเสีย (Stakeholder Need) และความต้องการด้านพันธกิจ (Business Need) และนำข้อมูลสภาพปัญหาของพื้นที่ (Area Based) สภาพแวดล้อมภายนอก ภายในองค์กรมาวิเคราะห์เพื่อกำหนดยุทธศาสตร์และกลยุทธ์อย่างเป็นระบบ และข้อมูลสถานะสุขภาพของประชาชน การให้ข้อมูลสนับสนุน และจัดลำดับความสำคัญของปัญหาใช้เครื่องมือต่างๆในการวิเคราะห์ข้อมูล เช่น PEST Analysis, SWOT Analysis, 7S, GAP Analysis เป็นต้นและนำปัจจัยอื่นๆ ที่เกี่ยวข้องมาร่วมวิเคราะห์ เพื่อให้ได้ข้อมูลสำหรับการกำหนดทิศทางและจัดทำยุทธศาสตร์ที่มุ่งเน้นการมีส่วนร่วมของผู้รับบริการและผู้มีส่วนได้ส่วนเสีย ที่เกี่ยวข้องทั้งภายในและภายนอก แล้วนำข้อมูลจากการระดมสมองที่หลากหลายมุมมอง หลากหลายข้อคิดเห็นมารวบรวมสรุปวิเคราะห์และสังเคราะห์ปัญหาสถานะสุขภาพของประชาชนปัญหาของระบบสุขภาพและอื่นๆมาจัดเป็นหมวดหมู่

ขั้นตอนที่ 2 การกำหนดยุทธศาสตร์ เมื่อวิเคราะห์สารสนเทศที่สำคัญ และนำมาสังเคราะห์แล้ว ขั้นต่อไป เป็นการกำหนดจุดยืนของการพัฒนาแผนยุทธศาสตร์ (Strategic Positioning) ว่ามีภารกิจใดที่มีผลกระทบต่อผู้รับบริการหลัก (ประชาชน) สภาพปัญหาและ ความเป็นไปได้ในการปฏิบัติ รวมถึงความเชื่อมโยงกับนโยบายและการพัฒนา จากนั้นนำมากำหนดวัตถุประสงค์เชิงยุทธศาสตร์ในการขับเคลื่อนการ ดำเนินงาน กำหนดประเด็นยุทธศาสตร์เพื่อการตัดสินใจในการทำงาน กำหนดกลยุทธ์ แผนงาน โครงการกิจกรรมหลัก โดยมีเป้าประสงค์หลักในการพัฒนาระบบสุขภาพจังหวัดหนองคาย 5 เรื่อง ได้แก่ 1) อัตราป่วยและอัตราตายด้วยโรคมะเร็ง โรคหัวใจ หลอดเลือดสมอง อุบัติเหตุลดลง 2) ระบบบริการปฐมภูมิ ทุติยภูมิ ตติยภูมิ ได้มาตรฐาน ทุกกลุ่มวัยได้รับการดูแลอย่างมีคุณภาพ 3) ประชาชนได้รับอาหารที่ปลอดภัยได้มาตรฐาน อัตราป่วยด้วยโรคระบบทางเดินอาหารลดลง 4) ระบบเฝ้าระวัง ควบคุมป้องกันโรคได้มาตรฐาน อัตราป่วยด้วยไข้เลือดออกลดลง 5) ระบบบริหารจัดการ ธรรมาภิบาล การเงินการคลัง งานวิจัยและระบบ IT สนับสนุนการจัดบริการตามมาตรฐาน PMQA นอกจากนี้ การวิเคราะห์สารสนเทศและทิศทางด้านสาธารณสุขนำไปสู่การวางนโยบายและ ยุทธศาสตร์ เพื่อให้คนไทยมีสุขภาพดีและตอบโจทย์ความท้าทายขององค์การ เช่น แผนพัฒนาระบบบริการโรคที่เป็นปัญหาสาธารณสุขสำคัญของประเทศ 15 สาขา แผนพัฒนาระบบบริการปฐมภูมิรองรับการเจริญเติบโตของชุมชุมและ ผู้สูงอายุ การพัฒนากำลังคนด้านสุขภาพ ปัญหาสังคมผู้สูงอายุ สู่การเสนอ นโยบาย Long Term Care โดยเน้นให้ท้องถิ่นเข้มแข็งสามารถดูแลคนในชุมชน ได้อย่างยั่งยืน ดังภาพที่ 2

ขั้นตอนที่ 3 การแปลงยุทธศาสตร์ไปสู่การปฏิบัติ ด้านขั้นตอนการแปลงยุทธศาสตร์ไปสู่การปฏิบัติ (Strategy Implementation) โดยรูปแบบของแผนงาน/โครงการที่มีมาตรการทางการ ปฏิบัติได้กำหนดเป็นแผนงานหลัก (Master Plan) และกิจกรรม/ผลผลิตการ ดำเนินงาน ระยะเวลา งบประมาณ และผู้รับผิดชอบ (Action plan) ซึ่งแผน ปฏิบัติการที่กำหนดสามารถตอบโจทย์ความท้าทายในด้านต่าง ๆ ขององค์การ และใช้แผนที่ยุทธศาสตร์ (Strategic map) เป็นเครื่องมือการถ่ายทอดแผนยุทธศาสตร์สู่การปฏิบัติทุกหน่วยงานในสังกัด มีการกำหนดผู้รับผิดชอบหลัก สนับสนุน รวมทั้งการสื่อสารถ่ายทอด สร้าง ความเข้าใจกับบุคลากรทุกระดับ และหน่วยงานที่เกี่ยวข้องในแต่ละระดับผ่าน ช่องทางต่าง ๆ ทั้งที่เป็นทางการและไม่เป็นทางการ มีการสร้างกลไกระบบ สุขภาพระดับอำเภอ (DHS : District Health System) เพื่อขับเคลื่อนการดำเนินงานในระดับอำเภอเชื่อมโยงระบบบริการปฐมภูมิกับชุมชนได้อย่างมีประสิทธิภาพ ประสิทธิผล

ภาพที่ 2 วิสัยทัศน์ พันธกิจ เป้าประสงค์ และค่านิยม

|  |  |
| --- | --- |
| **วิสัยทัศน์ (Vision)** | **เป้าประสงค์ (Goal)** |
| เป็นองค์กรที่มีระบบบริหารจัดการที่มีคุณภาพ ระบบบริการสุขภาพและคุ้มครองผู้บริโภคที่มีคุณภาพได้มาตรฐานโดยการมีส่วนร่วมของทุกภาคส่วน เพื่อคนหนองคายสุขภาพดี | 1. อัตราป่วย และอัตราตายด้วยโรคมะเร็ง โรคหัวใจหลอดเลือดสมอง อุบัติเหตุลดลง2. ระบบบริการปฐมภูมิ ทุติยภูมิ และตติยภูมิได้มาตรฐาน ทุกกลุ่มวัยได้รับการดูแลอย่างมีคุณภาพ3. ประชาชนได้รับอาหารที่ปลอดภัยได้มาตรฐาน อัตราป่วยด้วยโรคระบบทางเดินอาหารลดลง4. ระบบเฝ้าระวัง ควบคุมป้องกันโรคได้มาตรฐาน อัตราป่วยด้วยไข้เลือดออกลดลง5. ระบบบริหารจัดการ ธรรมาภิบาล การเงินการคลัง งานวิจัยและระบบ IT สนับสนุนการจัดบริการตามมาตรฐาน PMQA |
| **พันธกิจ (Mission)**  |
| 1. พัฒนาระบบบริหารจัดการตามเกณฑ์การพัฒนาคุณภาพการบริหารจัดการภาครัฐ (PMQA)2. พัฒนาระบบบริการสาธารณสุขตามมาตรฐานกระทรวงสาธารณสุขและระบบคุณภาพ HA, PCA และคุ้มครองผู้บริโภคให้มีคุณภาพและได้มาตรฐาน3. สร้างเสริมสุขภาพและแก้ไขปัญหาสุขภาพของประชาชนจังหวัดหนองคาย โดยการมีส่วนร่วมของทุกภาคส่วน |
| **เป้าหมาย** | **ค่านิยม (Core Values)** |
| 1. อายุคาดเฉลี่ยเมื่อแรกเกิด ไม่น้อยกว่า 80 ปี2. อายุคาดเฉลี่ยของการมีสุขภาพดี ไม่น้อยกว่า 72 ปี | **ค่านิยมร่วม : NKMOPH**N : Network to Vitality สร้างเครือข่ายนักปฏิบัติที่มีชีวิตชีวา K : Keep Learning for Change เรียนรู้อย่างต่อเนื่องเพื่อการเปลี่ยนแปลงที่ดีขึ้น M : Mastery เป็นนายตัวเอง O : Originality เร่งสร้างสิ่งใหม่ P : People-centered approach ใส่ใจประชาชนH : Humility ถ่อมตนอ่อนน้อม  |
| **ประเด็นยุทธศาสตร์ (Strategic Issue)** |
| 1. พัฒนาระบบการควบคุมป้องกันโรคมะเร็ง โรคหัวใจและหลอดเลือดสมอง อุบัติเหตุ2. พัฒนาระบบบริการปฐมภูมิ ทุติยภูมิ และตติยภูมิ ดูแลทุกกลุ่มวัยอย่างมีคุณภาพ3. ส่งเสริมอาหารปลอดภัยได้มาตรฐาน4. พัฒนาระบบเฝ้าระวัง ควบคุมป้องกันโรคให้ได้มาตรฐาน โดยการมีส่วนร่วมของทุกภาคส่วน5. พัฒนาระบบการบริหารจัดการเพื่อสนับสนุนการจัดบริการสุขภาพ |

ขั้นตอนที่ 4 การกำกับ ติดตามและประเมินผล ด้านการกำกับ ติดตามและประเมินผล สสจ.หนองคาย ได้วางระบบการกำกับติดตามและประเมินผลการดำเนินงานตามแผนปฏิบัติการและตัวชี้วัดผ่านระบบต่าง ๆ เช่น ระบบข้อมูลสารสนเทศ (HDC : Health Data Center) ระบบติดตามโครงการ ระบบติดตามงบลงทุน ระบบ บสต. (ยาเสพติด) เป็นต้น นอกจากนี้ ยังมีกลไกการกำกับติดตามผลลัพธ์การดำเนินงานโดยผู้บริหารติดตามประเมินผลยุทธศาสตร์และตัวชี้วัดสำคัญของกระทรวงและเขตสุขภาพ/จังหวัด และทีมนิเทศประเมินผลงานสาธารณสุขจังหวัดหนองคาย ออกติดตามประเมินผลงาน คปสอ.(คณะกรรมการประสานงานสุขภาพระดับอำเภอ) ทุกแห่ง ลงพื้นที่ตาม แผนการประเมินผลงานทุก 6 เดือน และให้ Project Manager ที่รับผิดชอบตัวชี้วัด ติดตามรายงานผล งานข้อมูลข่าวสารและเทคโนโลยีสารสนเทศ สสจ.หนองคายเป็นหน่วยงาน ดูแลระบบ HDC ในการกำกับติดตามผลการดำเนินงานตามนโยบายและตัวชี้วัด สำคัญที่รายงานข้อมูลตรงจากพื้นที่เป็นรายไตรมาส แบบ Real Time และ สามารถเทียบเคียงผลการดำเนินงานแบบรายจังหวัดภายในเขตสุขภาพ

สำหรับกลไกการบริหารจัดการและติดตามตรวจสอบการดำเนินงาน ของ สสจ.หนองคาย ใช้รูปแบบของคณะกรรมการวางแผนและประเมินผล (กวป.) ติดตามผลการดำเนินงานร่วมกัน นอกจากนี้ ยังมีคณะกรรมการประสานงานสุขภาพระดับอำเภอ (คปสอ.) ร่วมดำเนินงานเป็นทีม (Team Work) ที่มีเครือข่ายเชื่อมโยงกันเพื่อทำหน้าที่ กำหนดนโยบาย วางแผน ออกแบบ ระบบงาน แนวทางมาตรการ และขับเคลื่อนสู่การปฏิบัติ รวมถึงกำกับติดตาม และประเมินผลการดำเนินงาน เพื่อพัฒนาสู่เป้าหมายที่กำหนด ดังภาพที่ 3



กล่าวได้ว่า ความโดดเด่นสู่การปฏิบัติงานมีองค์ประกอบสำคัญจากการบริหารงาน ระดับจังหวัด อำเภอ ตำบล และการเชื่อมต่อกับท้องถิ่นที่มีประสิทธิภาพ ในขณะที่มีบุคลากร 3,000 คน และมี Function Agenda, Area based ทำให้เกิดการประสานการทำงานและการมี ส่วนร่วมในการวางแผน การปฏิบัติ และติดตามงานได้ครบทุกส่วนงานตามแผน เช่น อปท.ช่วยสนับสนุน รพ.สต. และอาสาสมัครสาธารณสุขประจำหมู่บ้าน (อสม.) ช่วยเหลือประชาชนในการป้องกันโรคและดูแลผู้ป่วยได้อย่างมีประสิทธิภาพ ตลอดจนมีการปรับกลยุทธ์ในการทำแผน มีการใช้เทคนิคการมีส่วนร่วมและสร้าง ความเข้าใจในกระบวนการดำเนินงานให้ทุกคนรับรู้ เพื่อปรับปรุงกระบวนการมีการกำกับติดตามผลตามระบบที่หลากหลายวิธี ครอบคลุมทั้งจังหวัด โดยเฉพาะการประเมินผลงานสาธารณสุขของจังหวัดซึ่งดำเนินการตามมาตรฐานของสำนักงาน ก.พ.ร.ที่ประเมินผลการดำเนินงานเป็นมิติภายนอกและมิติภายใน ซึ่งเป็นการถ่ายภารกิจให้รองนายแพทย์สาธารณสุขจังหวัดทำหน้าที่แทนในแต่ละอำเภอ เพื่อความคล่องตัวผ่านการถ่ายทอดกลยุทธ์สู่การปฏิบัติ

การสร้างบรรยากาศสนับสนุนนวัตกรรม

การสร้างบรรยากาศเพื่อสนับสนุนนวัตกรรม สสจ.หนองคาย นำหลักการ Plan – Do – Check - Act มาใช้เป็นเครื่องมือปรับปรุงกระบวนการอย่างต่อเนื่อง และบูรณาการกับการพัฒนาระบบคุณภาพต่างๆ เช่น การพัฒนาคุณภาพการบริหารจัดการภาครัฐ (Public Sector Management Quality Award : PMQA) การ รับรองคุณภาพสถานพยาบาล (Hospital accreditation :HA) ระบบมาตรฐาน การรับรอง สถานพยาบาลของสหรัฐอเมริกา (Joint Commission International : JCI) มาตรฐานโรงพยาบาลและบริการสุขภาพ (Primary Care Award : PCA) และให้ความสำคัญกับการแลกเปลี่ยนความรู้ ทักษะ ประสบการณ์จากงานประจำ สู่การวิจัย (R2R) รวมทั้งนำเทคนิค World Café มาใช้เพื่อสร้างบรรยากาศให้เกิด การเรียนรู้และต่อยอดสู่นวัตกรรม ซึ่ง สสจ.หนองคาย มีแนวทางในการจัดการนวัตกรรม ดังภาพที่ 4

ภาพที่ 4 วงจรการจัดการนวัตกรรมของ สสจ.หนองคาย



ในการสร้างสภาพแวดล้อมและบรรยากาศการทำงานสนับสนุนให้เกิด การมีส่วนร่วมจากบุคลากรในองคก์าร ทำให้บุคลากรทุกระดับที่อยู่ในแต่ละหน่วยงาน ในสังกัด สสจ.หนองคาย มีความพึงพอใจและมีทักษะหลากหลายมากขึ้น สนับสนุนให้มี นวัตกรรมเพื่อปรับปรุงประสิทธิภาพของการดำเนินงาน มีการนำเทคโนโลยีที่ทันสมัยและเทคนิคการวิเคราะห์ปัจจัยภายนอกและปัจจัยภายในมาใช้ในการจัดทำยุทธศาสตร์ด้านสุขภาพ รวมทั้งส่งเสริมให้เกิดการพัฒนาและแลกเปลี่ยนเรียนรู้ระหว่างหน่วยงาน โดยมุ่งความสำคัญไปที่ผลผลิตและผลลัพธ์ เช่น ผลลัพธ์ของการแลกเปลี่ยน เรียนรู้ คือ บุคลากรมีความรู้และเชี่ยวชาญในการปฏิบัติงาน สามารถนำความรู้ไป ปรับปรุงผลการปฏิบัติงานให้ดีขึ้น ต่อยอดเป็นนวัตกรรมที่นำไปสู่การจัดทำ ยุทธศาสตร์ขององค์การ ผู้บริหารมีความเชื่อมั่นว่าสภาพแวดล้อมในการทำงานที่ดี เป็นปัจจัยที่สำคัญต่อการทำงานให้บรรลุวิสัยทัศน์ขององค์การและบรรลุเป้าหมาย อย่างมีประสิทธิภาพมากขึ้น

ปัจจัยหลักแห่งความสำเร็จ

1. มีกระบวนการวางแผนยุทธศาสตร์ตามเกณฑ์คุณภาพการบริหารจัดการภาครัฐ (PMQA) ในหมวดที่ 2 การวางแผนเชิงยุทธศาสตร์ โดยจัดระบบบริหารยุทธศาสตร์โดยใช้แนวทางการบริหารยุทธศาสตร์ทั่วทั้งองค์การ (TCSMS : Total Cooperate Strategic Management System) ใน 2 กระบวนการหลัก คือ

1) กระบวนการจัดทำยุทธศาสตร์ 2) กระบวนการถ่ายทอดกลยุทธ์หลักเพื่อนำไปปฏิบัติ ซี่งวิธีการวางแผนยุทธศาสตร์ ได้จากการวิเคราะห์ถึงปัจจัยต่างๆ ทั้งภายในและภายนอก เพื่อเป็นข้อมูลประกอบในการ การวางแผนเชิงยุทธศาสตร์ การวางแผนปฏิบัติการ การถ่ายทอดเพื่อนำแผนไปปฏิบัติ วิธีการที่องค์กรปรับเปลี่ยนเมื่อสถานการณ์เปลี่ยนแปลงไปและวิธีการวัดความสำเร็จ โดยเน้นแง่มุมที่สำคัญในการวางแผนเชิงยุทธศาสตร์ 3 ประการ คือ 1) การมุ่งเน้นผู้รับบริการและผู้มีส่วนได้ส่วนเสีย โดยมุ่งเน้นการผลักดันที่มีผลต่อความพึงพอใจของผู้รับบริการและผู้มีส่วนได้ส่วนเสีย 2) การปรับปรุงผลการดำเนินการที่ส่งผลต่อการเพิ่มผลลัพธ์ขององค์กรทั้งในระยะสั้น และระยะยาว การควบคุมค่าใช้จ่าย การสร้างความสามารถในการปฏิบัติการ โดยรวมถึงความรวดเร็ว การตอบสนอง และความยืดหยุ่น ซึ่งเป็นการสร้างความแข็็งแกร่งและความพร้อมขององค์การให้มีความยั่งยืน 3) ในสภาพแวดล้อมที่เปลี่ยนแปลงไปอย่างรวดเร็ว มุ่งเน้นการเรียนรู้ขององค์กรและบุคลากรในเชิงยุทธศาสตร์ โดยเน้นปลูกฝังการปรับปรุงและการเรียนรู้ไว้ในกระบวนการทำงาน เพื่อให้กระบวนการทำงานและความคิดริเริ่มในการเรียนรู้สอดคล้องไปในทิศทางเดียวกันกับทิศทางเชิงยุทธศาสตร์ขององค์การ ด้วยยุทธศาสตร์ 5 ประเด็น ( 5 Goal Setting) ได้แก่ 1) NCD 2) PP& Service & Environment 3) Food Safety 4) Surveillance& Disease Control 5) Governance ซึ่งมีผลงานการบรรลุยุทธศาสตร์ ร้อยละ 84.38

2. มีแผนงานการจัดการความรู้และการพัฒนางานวิจัยจากงานประจำ (R2R) เป็นกลยุทธ์สำคัญในการพัฒนางานตามยุทธศาสตร์ 5 Goal Setting โดยกระบวน R2R เป็นงานวิจัยที่สร้างจากงานประจำ ทำให้เกิด “นวัตกรรมบริการ” เป็นการนำความรู้มาช่วยปรับปรุงงานหรือการบริการให้มีผลดี มีประสิทธิภาพและประสิทธิผลมากขึ้น โดยใช้ INN Model ในการพัฒนา ประกอบด้วย I-Individual (นักวิจัย) เริ่มจากใจที่มุ่งหมายจะพัฒนางานประจำให้ดีขึ้น N-Node (แม่ข่าย) มีบทบาท 5ช คือ “ชวน เชียร์ ชี้ ชม เชื่อม” เพื่อให้ร่วมทำความเข้าใจ ตีความ ลองทำ และทำ R2R อย่างต่อเนื่องและ N-Network (เครือข่ายของกลุ่มบุคคล) เป็นเวทีเชื่อมโยงและแลกเปลี่ยนเรียนรู้ร่วมกันภายในพื้นที่หรือระหว่างพื้นที่ จังหวัดหนองคายมีพี่เลี้ยงงานวิจัยครอบคลุมทุกอำเภอและหน่วยบริการมีผลงาน R2R ทุกแห่งที่สามารถนำความรู้มาช่วยปรับปรุงงานหรือการบริการให้มีผลดีมากยิ่งขึ้น โดยมีผลงานวิจัย และ R2R นำเสนอในเวทีระดับเขต และระดับประเทศอย่างต่อเนื่อง

3. มีระบบการกำกับติดตามและประเมินผลที่ดำเนินการตามเกณฑ์คุณภาพของสำนักงาน ก.พ.ร. โดยจัดระบบการกำกับติดตามและประเมินผลการปฏิบัติราชการตามพระราชบัญญัติระเบียบบริหารราชการแผ่นดิน เพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพ คุ้มค่าในเชิงภารกิจแห่งรัฐ  ลดขั้นตอนการปฏิบัติงาน อำนวยความสะดวกและตอบสนองความต้องการของประชาชน โดยมี**กรอบการประเมินผลการปฏิบัติราชการ**ตามคำรับรองการปฏิบัติราชการ เป็นการประเมินผลภายใต้กรอบการประเมินใน 2 มิติ ได้แก่ มิติภายนอก (การประเมินประสิทธิผลและคุณภาพ) น้ำหนักร้อยละ 70 มิติภายใน (การประเมินประสิทธิภาพและการพัฒนาองค์การ) น้ำหนักร้อยละ 30 มีการลงนามตามคำรับรองการปฏิบัติราชการ (MOU) ของผู้บริหารระดับจังหวัด อำเภอ ตำบล จัดทำคู่มือการปฏิบัติงานระดับจังหวัด อำเภอ ตำบล คู่มือมาตรฐานระบบบริหารยุทธศาสตร์ 5 Goal Setting (Work Manual) เพื่อสื่อสารขั้นตอน แนวทางการปฏิบัติงาน การกำกับติดตามประเมินผลงาน และมีการติดตามประเมินผลงานตามคำรับรองการปฏิบัติราชการในพื้นที่ปีละ 2 ครั้ง ซึ่งมีผลคะแนนตามคำรับรองการปฏิบัติราชการ อยู่ในระดับดี มีผลคะแนน 4.492 คะแนน